กนง.
คนในแวดวงเศรษฐกิจการเงิน คงไม่มีใครไม่รู้จักคณะกรรมการนโยบายการเงิน (Monetary Policy Committee) หรือเรียกสั้นๆ ว่า กนง.
11 ก.พ. 2556

คนในแวดวงเศรษฐกิจการเงิน คงไม่มีใครไม่รู้จักคณะกรรมการนโยบายการเงิน (Monetary Policy Committee) หรือเรียกสั้นๆ ว่า กนง.
กนง.เป็นหนึ่งในคณะกรรมการหลักของธนาคารแห่งประเทศไทย (ธปท.) มีจำนวนคณะกรรมการ 7 คน ซึ่งเป็นผู้ทรงคุณวุฒิ มีผู้ว่าการ ธปท. เป็นประธาน และ กนง.มีอิสระ ไม่ขึ้นตรงกับบอร์ด ธปท. 
กนง. มีหน้าที่รับผิดชอบด้านการกำหนดทิศทางของนโยบายการเงิน โดยทำงานร่วมกับเจ้าหน้าที่ของ ธปท. อย่างใกล้ชิด ในการติดตามภาวะเศรษฐกิจในประเทศและต่างประเทศ โดยมีเป้าหมายเงินเฟ้อ หรือการกำหนดทิศทางนโยบายการเงินของ กนง. จะพิจารณาจากข้อมูลต่างๆ ที่ ธปท. นำเสนอให้ทราบ จากนั้นจะนำข้อมูลดังกล่าวไปกลั่นกรองพิจารณาในที่ประชุม เพื่อกำหนดทิศทางของนโยบายการเงิน 
บอร์ด กนง. กลายเป็นที่จับตามองอีกครั้ง เมื่อ กิตติรัตน์ ณ ระนอง รองนายกฯ และ รมว.คลัง ได้ส่งหนังสือถึงประธานบอร์ด ธปท. ถามถึงอำนาจหน้าที่และความรับผิดชอบ ผลกระทบที่จะมีต่อระบบเศรษฐกิจของ ธปท. โดยกำชับให้ประธานบอร์ด ธปท. ตอบกลับหนังสือด้วย
ซึ่งอดีต รมว.คลัง ทนง พิทยะ ยืนยันว่า กนง.เป็นคณะกรรมการอิสระ กระทรวงการคลัง หรือแม้แต่บอร์ด ธปท.เอง คงไปส่งสัญญาณให้ลดหรือไม่ลดดอกเบี้ยได้ การให้ความร่วมมือในการดำเนินนโยบายการเงินตามหลักการทำงาน มันอยู่ในการพิจารณาของ ธปท. และ กนง.อยู่แล้ว ถึงจะมีการนำไปหารือในบอร์ด ธปท. ก็คงทำได้แค่หารือ 
ฉะนั้น ความขัดแย้งของกระทรวงการคลังและ ธปท. คงจะจบลงด้วยวิวาทะ แต่ไม่มีผลอะไรกับการกำหนดดอกเบี้ยนโยบาย